கேள்வி: காமாக்யா பிரசாத் தாசா - ஆரம்பகால வாழ்க்கை என்பது என்ன?
பதில்: அசாமின் தேயிலை பழங்குடியினத்தைச் சேர்ந்த காமாக்யா பிரசாத் தாசா, அசாமின் ஜோர்ஹாட்டில் உள்ள ஹட்டிகர் தேயிலை தோட்டத்தில் தேவராம் தாசாவுக்கு மகனாகப் பிறந்தார். இவர் திப்ருகர் பல்கலைக்கழகம் கீழ் அசாமின் ஜோர்ஹாட்டில் உள்ள ஜெகந்நாத் பரூவா கல்லூரி அரசியல் அறிவியலில் முதுகலைப் பட்டம் பெற்றார். National Portal of India |url=https://www.india.gov.in/my-government/indian-parliament/shri-kamakhya-prasad-tasa |access-date=2023-05-30 |website=india.gov.in}}
கேள்வி: காமாக்யா பிரசாத் தாசா - அரசியல் வாழ்க்கை பற்றி விளக்கவும்.
பதில்: காமாக்யா பிரசாத் தாசா அசாமின் ஜோர்ஹாட் மக்களவைத் தொகுதியிலிருந்து 16ஆவது மக்களவைத் தேர்தலில் நாடாளுமன்ற உறுப்பினராக தேர்ந்தெடுக்கப்பட்டபோது இந்தியாவின் தேசிய அரசியலில் வெளிச்சத்திற்கு வந்தார். 2014 முதல் 2019 வரை மக்களவையிலிருந்த காலத்தில் பல்வேறு குழுக்களில் உறுப்பினராக இருந்துள்ளார். செப்டம்பர் 1, 2014 முதல் ஆகத்து 31, 2017 வரை பெட்ரோலியம் மற்றும் இயற்கை எரிவாயு நிலைக் குழுவில் உறுப்பினராக இருந்தார். 2014 செப்டம்பர் 15 முதல் 16ஆவது மக்களவைக் காலம் கலைக்கப்படும் வரை, வடகிழக்கு பிராந்திய மேம்பாட்டு அமைச்சகத்தின் ஆலோசனைக் குழு உறுப்பினராகவும், தனியார் உறுப்பினர்களுக்கான மசோதாக்கள் மற்றும் தீர்மானங்களுக்கான குழுவில் உறுப்பினராகவும் பணியாற்றி வருகிறார். செப்டம்பர் 1, 2017 அன்று அமைக்கப்பட்ட கிராமப்புற மேம்பாட்டுக்கான நிலைக்குழுவில் உறுப்பினராகவும் இருந்தார். 8 பிப்ரவரி 2017 அன்று இவர் தேசிய சணல் வாரியத்தின் உறுப்பினராக ஆனார். காமாக்யா பிரசாத் தாசா 2019 சூன் மாதம் அசாமிலிருந்து மாநிலங்களவைக்கு போட்டியின்றி தேர்ந்தெடுக்கப்பட்டார். 1991 முதல் தொடர்ந்து ஐந்து முறை மாநிலங்களவையில் அசாமை பிரதிநிதித்துவப்படுத்தி வந்த இந்தியாவின் முன்னாள் பிரதமர் மன்மோகன் சிங் பதவிக்காலம் முடிவடைந்ததால் இந்த இடம் காலியானது. தாசா 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் காசிரங்கா மக்களவைத் தொகுதி போட்டியிட்டு நாடாளுமன்ற மக்களவையின் உறுப்பினர் ஆனார்.